ขอสอบถามหน่อยค่ะ มีอาการปวดเต้านมข้างเดียว และเต้านมไม่เท่ากันค่ะ เจ็บข้างที่ใหญ่กว่า จะมีความเสี่ยงเป็นอะไรรึป่าวค่ะ
สวัสดีค่ะ อาการปวดเต้านม และเต้านมใหญ่กว่าอีกข้าง อาจเกิดจาก1.การอักเสบของเนื้อเยื่อในเต้านมเกิดขึ้น และอาจทำให้เต้านมบวมโตขึ้น ซึ่งมักจะมีอาการบวมแดงของผิวหนังร่วมด้วย2. ถุงน้ำหรือซีสต์ มักคลำได้ค่อนข้างนิ่ม กลิ้งไปมาได้หรือขยับได้เล็กน้อย หากซีสต์มการอักเสบ ก็จะทำให้มีอาการปวด เจ็บ และเต้านมอาจบวมโตขึ้นได3. ก้อนเนื้องอกธรรมดา มีหลายชนิด ที่พบได้บ่อย คือ ก้อนเนื้องอกชื่อ fibroadenoma เป็นต้น แต่มักไม่ได้ทำให้เจ็บหรือปวด และไม่ได้ทำให้เต่านมใหญ่ขึ้น4. เป็นอาการในช่วงก่อนการมีประจำเดือนหรือขณะมีประจำเดือน ซึ่งฮอร์โมนในร่างกายจะส่งผลให้เต้านมมีการขยายขนาดขึ้นเล็กน้อย และอาจทำให้มีอาการเจ็บ คัดตึงเต้านมได้ แต่ก็มักจะเป็นทั้ง 2 ข้างนอกจากนี้ หากมีการใช้ยาฮอร์โมนบางอย่าง เช่น ยาเม็ดคุมกำเนิด ยาสตรี สมุนไพร อาหารเสริมต่างๆ ก็อาจมีผลทำให้เกิดอาการปวดเจ็บเต้านม เต้านมคัดตึงโตขึ้นได้ค่ะสำหรับมะเร็งเต้านมนั้น พบได้น้อยมากในคนอายุน้อย ส่วนใหญ่จะพบในช่วงอายุ 40-50 ปี และอาการคือจะคลำได้เป็นก้อนแข็งที่เต้านม ก้อนโตเร็ว มักไม่ค่อยทำให้มีอาการเจ็บในช่วงแรก หากก้อนอยู่บริเวณหัวนม อาจทำให้หัวนมบุ๋มได้ ในบางรายอาจมีเลือดไหลจากหัวนม หรือคลำได้ก้อนที่รักแร้โตด้วย ซึ่งเป็นต่อมน้ำเหลืองที่โตจากมะเร็งที่กระจายไปหากยังคงมีอาการปวดเต้านมต่อเนื่อง แนะนำให้ไปพบแพทย์เพื่อตรวจหาสาเหตุค่ะ